11. รายการระหว่างกัน

1.  ข้อมูลรายการระหว่างกัน

(หน่วย : พันบาท)

[TABLE]

หมายเหตุ A = ผู้บริหารร่วมกัน B = ผู้ถือหุ้นร่วมกัน

ทั้งนี้ บริษัทฯ
ใช้นโยบายการกำหนดราคากับบริษัทที่เกี่ยวข้องกันเป็นไปตามเงื่อนไขการค้าปกติเช่นเดียวกับที่คิดกับลูกค้าทั่วไป

การทำรายการกับกิจการที่เกี่ยวข้อง

การให้กู้ยืมเงินและค้ำประกัน ที่ประชุมสามัญผู้ถือหุ้น ครั้งที่ 27 เมื่อวันที่ 23 เมษายน 2544
ได้มีมติอนุมัติให้บริษัทฯ
จัดสรรวงเงินให้กู้ยืมและค้ำประกันแก่บริษัทที่มีความสัมพันธ์ทางธุรกิจกับบริษัทฯ
(กิจการที่เกี่ยวข้องกัน) ภายในวงเงินไม่เกิน 300.00 ล้านบาท
โดยให้เป็นไปตามเงื่อนไขการค้าโดยทั่วไปหรือดีกว่า
เพื่อให้เกิดประโยชน์สูงสุดในการบริหารเงินของบริษัทฯ เอง
และเพื่อความคล่องตัวในการบริหารทางการเงินสำหรับบริษัทที่มีความสัมพันธ์ทางธุรกิจกับบริษัทฯ

บริษัทฯ ได้ให้กู้ยืมเงินแก่กิจการที่เกี่ยวข้อง ณ 31 ธันวาคม 2544 มียอดเงินให้กู้แก่บริษัท 1 แห่ง
จำนวนเงิน 60.0 ล้านบาท อัตราดอกเบี้ย 6.00 ต่อปี โดยไม่มีหลักประกัน
นโยบายการคิดต้นทุนกู้ยืมระหว่างกัน คือต้นทุนดอกเบี้ยเงินกู้ที่ได้มาบวก 1 – 2%

บริษัทฯ มีภาระค้ำประกันกิจการที่เกี่ยวข้องกัน ณ 31 ธันวาคม 2543 มียอดค้ำประกันรวม 69.79
ล้านบาท จำนวน 4 บริษัท โดยให้เป็นไปตามเงื่อนไขการค้าโดยทั่วไปหรือดีกว่า
เพื่อให้การบริหารงานทางด้านการเงินของบริษัทที่มีความสัมพันธ์ทางธุรกิจกับบริษัทฯ
เป็นไปอย่างราบรื่นมีความเจริญเติบโตอย่างต่อเนื่อง

11.2 ความจำเป็นและความสมเหตุสมผลของรายการที่ทำกับบุคคลที่อาจมีความขัดแย้ง

การประกอบธุรกิจภายใต้ภาวะการแข่งขันที่รุนแรงย่อมต้องการพันธมิตรหรือเครือข่ายทางธุรกิจ
ทั้งที่เป็นอุตสาหกรรมต้นน้ำและปลายน้ำ เพื่อให้เกิดความกระชับคล่องตัวในการดำเนินธุรกิจ
ซึ่งจะนำไปสู่การพัฒนาและการเจริญเติบโตแบบยั่งยืน บุคคลที่อาจมีความขัดแย้งเหล่านี้เป็น SUPPLY
CHAIN เป็นพันธมิตรทางธุรกิจของบริษัทฯ บริษัทฯ
จึงมีความจำเป็นที่จะต้องทำรายการกับบุคลเหล่านี้ เพื่อประโยชน์ของบริษัทและผู้ถือหุ้นในที่สุด
โดยการกำหนดราคาซื้อขายได้เป็นไปตามปกติที่คิดกับลูกค้ารายอื่น

11.3 มาตรการหรือขั้นตอนของการอนุมัติการทำรายการระหว่างกัน

การทำรายการะหว่างกันที่มิใช่รายการปกติ
หากมิได้มีขนาดของรายการซึ่งจะต้องได้รับการอนุมัติจากที่ประชุมผู้ถือหุ้นตามข้อกำหนดของตลาดหลักทรัพย์ฯ
แล้ว จะต้องได้รับการพิจารณาจากคณะกรรมการบริหารของบริษัทฯ ก่อนเป็นลำดับแรก
และถ้าขนาดของธุรกรรมที่เกิดขึ้นนั้น อยู่ในอำนาจหน้าที่ที่จะสามารถอนุมัติได้
การอนุมัติการทำรายการระหว่างกันจะจบลงที่ขั้นตอนนี้ โดยผู้มีส่วนได้เสียมิได้ออกเสียงลงคะแนน
แต่ถ้าขนาดของรายการระหว่างกันมีขนาดที่เกินอำนาจหน้าที่ของคณะกรรมการบริหารที่จะอนุมัติได้
คณะกรรมการบริหารจะสรุปมติของที่ประชุมเสนอต่อคณะกรรมการบริษัทฯ
ซึ่งมีคณะกรรมการตรวจสอบร่วมอยู่ด้วยพิจารณาอนุมัติต่อไป
โดยผู้ที่มีส่วนได้เสียมิได้ออกเสียงลงคะแนน

หลักเกณฑ์การพิจารณา

1. คำนึงถึงประโยชน์ที่บริษัทฯ และบริษัทในกลุ่มจะได้รับทั้งในปัจจุบันและอนาคต เช่น

-   ผลตอบแทนจากการลงทุน เช่น ดอกเบี้ย เงินปันผล

-   โอกาสในการทำธุรกิจของบริษัทฯ

  2. หลักประกันที่บริษัทฯ ควรจะได้รับจากการทำรายการ

-   หลักทรัพย์ที่ได้รับเป็นประกันจากการทำรายการ

-   สถานภาพของบริษัทที่เกี่ยวข้อง ตลอดจนความสามารถของคณะผู้บริหาร

11.4 นโยบายและแนวโน้มการทำรายการระหว่างกันในอนาคต

การทำรายการระหว่างกันยังคงดำเนินต่อไป จะมีปริมาณมากขึ้นหรือน้อยลงขึ้นอยู่กับภาวะเศรษฐกิจ
เพราะบุคคลที่อาจมีความขัดแย้งเหล่านี้เป็น SUPPLY CHAIN ของบริษัทฯ
ความยืดหยุ่นและความคล่องตัวของการเป็น SUPPLY CHAIN
เอื้อประโยชน์ต่อการแข่งขันของธุรกิจและต่อผู้ถือหุ้นในที่สุด บริษัทฯ
ตระหนักในความรับผิดชอบที่มีต่อผู้ถือหุ้น พนักงาน และทุกฝ่ายที่เกี่ยวข้อง
ภายใต้หลักการการกำกับดูแลกิจการที่ดี